
Afsløringer i massevis 

Af Robert Sheaffer 

Måske husker du, at ufo-aktivister erklærede den 8. juli 2011 for den første årlige 
„ Verdensomspændende ufo-afslorinasdaa ". Dagen er valgt, fordi det er årsdagen for det, de ser 
som begyndelsen på den formodede sløring af Roswell-nedstyrtningen (pressekonferencen den 8. 
juli 1947 hvor en flyvende skrive blev til en vejrballon). Ifølge AOL Weird News er Stephen Bassett 
leder af Paradigm Research Group (PRG) og„ lobbyist for Extraterrestrial Phenomena Political 
Action Committee - en organisation, som siden slutningen af 1990'erne har krævet, at Kongressen 
hurtigst muligt frigiver al information om ikke-jordiskes tilstedeværelse". Bassett udtaler: „Først 
var der et våbenkapløb, så et rumkapløb, og nu har vi et afsløringskapløb. Omkring et dusin lande 
kan meget vel iværksætte en afsløring i morgen. Det forventes, at Obama Administrationen vil 
blive opmærksom på dette oa handle derefter." 

Nu ligger landet imidlertid sådan, at de store olieselskaber presser regeringen til 
at holde på hemmelighederne om frienergien, som de fremmedes teknologi 
tilbyder os. Og her står vi så 64 år senere, og den amerikanske regering har 
endnu ikke "afsløret" de fremmedes tilstedeværelse i vores samfund. 

Da Obama Administrationen iværksatte „We the People" (Vi er folket) 
anmodnings-programmet, forventede man sandsynligvis ikke at få så mange 
henvendelser, som tilfældet er blevet. Det blev lovet, at man rent formelt ville 
svare på alle henvendelser, hvor der var mindst 5.000 underskrifter inden for 30 
dage. En af de første henvendelser, der var kvalificeret til at få svar, var den 
såkaldte Afslørings-anmodning. „Vi anmoder Obama Administrationen om 
officielt at indrømme, at ikke-jordisk tilstedeværelse påvirker 
menneskeheden." Anmodningen, der var skrevet af Bassett, slog fast: 

„Vi, underskriverne, anmoder meget indtrængende Præsidenten for Amerikas 
Forenede Stater om officielt at indrømme, at ikke-jordiske er til stede og 
påvirker menneskeheden, og straks at frigive alle dokumenter om dette 
fænomen fra alle statslige tjenester og militærenheder." 

over en simpel frigivelse af alle dokumenter. Den tager for givet, at den 
amerikanske regering har den løbende kontakt med ikke-jordiske, og kræver, at Obama Administrationen indrømmer 
dette. Anmodningen indeholdt imidlertid tilstrækkeligt med underskrifter til, at den satte Det hvide Hus i et dilemma. 
Alt, hvad regeringens embedsmænd kan, er at benægte, at de dagligt er i kontakt med ikke-jordiske og derved kaste 
endnu mere benzin på konspirationsbålet. For et statsligt organ er det at beskæftige sig med påstande om ufoer på 
forhånd en tabersag. Hvis de siger, at der ikke findes noget rigtigt mysterium, opstår der blot endnu mere røre. Hvis de 
på den anden side siger, at ufoerne er mystiske og en udfordring, bevæger de sig ud på endnu dybere vand - og 
mange mennesker vil (med rette) mistænke dem for at have spist giftige svampe. 

Den 7. november svarede Det hvide Hus endelig på Afslørings-anmodningen og skrev : „Tak for henvendelsen, hvori De 
beder Obama Administrationen om at indrømme, at der er ikke-jordiske til stede her på Jorden. Den amerikanske 
regering har intet bevis på, at der findes livsformer uden for vores planet, eller at ikke-jordiske skulle være til stede og 
har forsøgt at kontakte mennesket. Intet tyder på, at nogen som helst oplysninger herom er blevet skjult for 
offentligheden." 

Så vidt jeg ved, er dette svar 100 pct. korrekt og præcist. Som forventet var det ikke lige det svar, Bassett havde 
forventet. PRG skrev kort og godt: „Svaret er uacceptabelt." PRG sendte en gendrivelse til Det hvide Hus, hvor man 
opfordrede journalister til at gennemgå, hvad højtrangerede personer havde udtalt gennem årtier", og fremsatte de 
sædvanlige, typiske langt-ude-ufo-påstande ( http://tinvurl.com/733umsi ). 

Det hvide Hus' krav til antallet af underskrifter er siden sat op til 25.000, hvilket dog ikke har tilbagevirkende kraft. 
Bassett opfordrede alligevel sine tilhængere til at indsamle mere end 25.000 underskrifter for at demonstrere deres 
styrke. De nåede dog kun op på 12.078. 

Stephen Bassett har haft meget travlt. Han lagde sin „Afslørings-anmodning II" op på Det hvide Hus' hjemmeside den 
1. december 2011: 

„Vi anmoder Obama Administrationen om at forlange en fuld kongresundersøgelse af de UFO/ET-afsløringer, som 
Clinton OSTP (Office of Science and Technology Policy) - Rockefeller Initiativet - startede. 

I henhold til den første Afslørings-anmodning skrev OSTP: ,Den amerikanske regering har intet bevis på, at der findes 
livsformer uden for vores planet, eller at ikke-jordiske skulle være til stede og har forsøgt at kontakte mennesket.' 

Hvis det er sandt, hvad så med undersøgelsen udført fra marts 1993 til oktober 1996 i samarbejde med Clintons 
milliardærven Laurance Rockefeller? 

De, som kender til dette initiativ, og som ikke har talt om det i offentligheden, er: Bill Clinton, udenrigsminister Hillary 
Clinton, John Podesta, stabschef under Bill Clinton og chef for overtagelsesprocessen, da Obama rykkede ind i Det 
hvide Hus, forsvarsminister Leon Panetta, dr. John Gibbons, Albert Gore og guvernør Bill Richardson". 

Bemærk at den nye Afslørings-anmodning involverer blandt andre „Hillary Clinton" og „Albert Gore" 
( http://tinvurl.com/PRGII ). Denne gang var det nødvendigt at indsamle 25.000 underskrifter sidst i december, hvilket 
ikke lykkedes. Det var lidt af en bizar henvendelse: At anmode Obama Administrationen om at kræve en 
kongresundersøgelse af Clinton Administrationens projekt »ET afsløring«, som blot er en fodnote i ufo-historien. Bassett 
har lovet at sende flere afslørings-anmodninger til Det hvide Hus, men i skrivende stund har han endnu ikke gjort det. 
Bassett er ikke den eneste, der anmoder om ufo-afsløringer. Ufo-forfatter Richard Dolan og Hollywoodproducer Bryce 
Zabel har lagt anmodningen „Undersøg uidentificerede luftbårne fænomener (på engelsk UAP, Unidentified Aerial 
Phenomenon) rapporteret af borgere, politi, astronauter, piloter og militær" op på Det hvide Hus' hjemmeside. I denne, 
efter min vurdering noget stærkere anmodning, beder man den amerikanske regering om at „foretage en uvildig 

undersøgelse. Denne forespørgsel drejer sig kun om at undersøge de bedste, uopklarede UAP-rapporter med adgang til 
klassificerede dokumenter. Den skal have styrke til at indkalde vidner og garantere immunitet. Resultaterne af 
undersøgelsen skal offentliggøres." Den skaffede imidlertid færre underskrifter end Afsløring II. 

For at undgå forvirring, vil jeg understrege, at intet af det, jeg har skrevet om „afsløring" i denne artikel, har noget at 
gøre med Steven Greers „Disclosure Project" . Det drønede gennem massemedierne som en kraftig meteor efter 
projektets pressekonference i Washington, DC, den 9. maj 2001, men på grund af påstandenes totale absurditet og 
deres nærmest larmende mangel på håndgribelige beviser fadede projektet lige så hurtigt ud, som det dukkede op. 

Den konservative ufolog John Alexander skriver i sin nye bog UFOs Myths, Conspiracies, Realities, at et antal ufo¬ 
aktivister - heriblandt Alexander - i 2001 arbejdede bag kulisserne med at opbygge støtte i Washington til at få indledt 
en ny række kongreshøringer om ufoer. De var overbeviste om, at de var tæt på målet. Men så dukkede Greer op i 
alverdens medier med sine absurde påstande og anklagede regeringen for at foretage en mørklægning. Og pludselig 
var alle muligheder for en regeringsstøttet undersøgelse af ufoer pist borte. Ud af det udleder Alexander, at „ufo¬ 
bevægelsen er sin egen værste fjende". 

Til ære for al ufo-afsløring i fortiden, nutiden og fremtiden vil jeg citere nogle få af de optimistiske forudsigelser fra 
tidligere år: 

• „Vatikanet afslører snart ufo-gåden" . 2009. 

• „Det er min vurdering, at enden på regeringens officielle ufo-sløring begynder den 7. august 1996 ... Vi kan forvente flere 
meldinger i forbindelse med ufoer og ikke-jordisk liv efter valget 5. november" - Ufologen Richard J. Boylan . 

• „Inden årets udgang forventes det, at regeringen, måske præsidenten, vil komme med det, der kan beskrives som en 
foruroligende afsløring om ufoer" - U.S. News & World Report, 18. april 1977. 

• „De fremmede ... vil begynde at sende deres hemmeligheder til os allersenest august 1977" - spåkonen Jeane Dixon, 1976. 

• „Vi forudser, at regeringen i 1975 vil offentliggøre det endelige bevis på, at ikke-jordiske holder øje med os" - Ralph og Judy 
Blum i bogen Beyond Earth Man's Contact with UFOs (1974). 

• „Tiden er snart inde, hvor det amerikanske flyvevåben vil afslutte dets langvarige taktik med hemmeligholdelse." - 
Klummeskriver Roscoe Drummond, 1974. 

• „Flyvende Tallerkener - Den sande historie: U.S. byggede den første i 1942. Jetfartøjer kan flyve til fremmede planeter... 
Ved at vælge hvilken (jet)udstødning, der skal bruges, og ved at ændre hældning kan piloten få tallerkenen til at stige eller 
dale lodret, svæve eller flyve fremad eller foretage en skarp kursændring ... et stort fremskridt for flyteknologien. Der er 
ikke offentliggjort nogen officiel erklæring endnu. Spørgsmålet er, hvem der fremstiller dem. Meget tyder på, at det er 
flåden ..." - Nyheds-„scoop" i U.S. News & World Report , 7. april 1950. 

Kilde: Skeptical Inquirer marts/april 2012 

Oversættelse: -/for, kmh 

Artiklens forfatter Robert Sheaffer har i mere end 30 år haft klummen „Psychic Vibrations" i tidsskriftet Skeptical 
Inquirer. 

De bedste artikler er udgivet i bogform . Sheaffer har hjemmesiderne www.badufos.com oq www.debunker.com/ . 

Læs mere 



Du kan læse mere om Stephen Bassett og Steven Greer pa: 

• „Steven Greer og den store mørklægning": www.sufoi.dk/ufo-mails/um-2008/um08-101.php#02 


Stephen Bassett kunne høres i »Harddisken« på PI den 14. og 18. oktober 2009 og ses på 
D R-2 Udland den 7. oktober 2009. hvor han - uden at der blev stillet kritiske spørgsmål - 
holdt en enetale med den ene horrible påstand efter den anden. 


Exopolitik 

Af Kim Møller Hansen 

Folk som Steven Greer og Stephen Bassett tilhører exopolitik-miljøet. Og hvad er så 
exopolitik? Det har den danske afdeling af Exopolitics et bud på: 

„Der findes ikke en fasttømret definition af,exopolitik'. 

1. En snæver definition kunne være: politik i forbindelse med UFO-fænomenet, ikke-jordiske 
civilisationer og ikke-jordiske intelligente væsener. 

2. En bred definition kunne være: politik der vedrører forhold uden for jordens atmosfære. 


















Hvis sidstnævnte definition benyttes, behøver der mao. ikke at være UFOer og ikke-jordiske 
folk inde i billedet for at der kan tales om exopolitik. I en situation hvor fx amerikanske 
politikere diskuterer og vedtager love i forbindelse med et rumprogram vil der være tale om 
exopolitik. 

I Exopolitik Danmark benytter vi hovedsageligt den første definition." 

Kilde: http://www.exopolitik.dk/exopolitik 

Ideen bag exopolitik stammer fra Michael E. Sala. Den 20. januar 2003 åbnede han 
sitet www.exopolitics.org . Han blev ufo-aktivist efter at have overværet Steven Greers 
„Disclosure Project Press Conference" den 9. maj 2001. 

Sala har skrevet bogen Exopolitics: Political Implications of the Extraterrestrial Presence, 

Dandelion Books 2004, paperback, 309 sider 
I bogen skriver Sala bl. a., at ET har været her på Jorden 
siden tidernes morgen. Her støtter han sig til Zecharia 
Sitchins arbejde. De fremmede har forskellige dagsordener - 
fra at ville hjælpe menneskeheden til at erobre 
verdensherredømmet. Ved andre påstande finder han støtte 
i fx beretninger fra kontaktpersoner eller ufo-bortførte samt 
i MJ-12 dokumenterne ( som er falske j. 

Ifølge Sala etablerede det nazistiske regime i 1930'erne 
kontakt med ikke-jordiske og modtog teknologisk hjælp. 
Nazisterne bjærgede nedstyrtede rumfartøjer og 
gennemførte ekspeditioner til Antarktis for at opbygge 
hemmelige, underjordiske baser. De allierede fik nys om 
disse projekter og relationen mellem nazister og ikke- 
jordiske, så krigsførelsen og strategierne under Anden 
Verdenskrig blev derfor drevet af behovet for at kontrollere 
ET-teknologi og ET-aktiviteter. Dermed blev grundlaget for 
ET's tilstedeværelse og indflydelse på jordiske regeringer 
grundlagt. ET har i dag infiltreret alle væsentlige 
institutioner/organisationer. 

Sala påstår også, at USA's invasion af Irak ikke skyldtes 
ønsket om at komme af med Saddam Hussein eller at fjerne hans formodede 
masseødelæggelsesvåben. Motivet var derimod at finde ET's stargate (vindue til universet), 
som var blevet forladt af fortidens ET-rumguder, og som amerikanerne nu ville kontrollere 
og benytte til rejser i tid og rum. 

Sala og hans fæller må naturligvis tro, hvad de vil. Deres mission bygger nemlig alene på tro 
og ikke på fysiske beviser. De tager for givet, at ET findes, at ET er til stede på Jorden, og at 
magthaverne her på Jorden ved det og samarbejder med ET. Exopolitikerne siger, at de ikke 
har behov for at fremlægge beviser for, at ET findes etc., men forsøger det alligevel, idet de 
på deres hjemmesider refererer til ufohændelser for at finde støtte for deres påstande. Fx 
kaldes Rendlesham Forest-hændelsen fra december 1980 for en af de „bedste ufo-sager". 
Som det fremgår af bogenProjekt UFO - tro , løgne og kold krig er denne sag ikke i nærheden 
af at være overbevisende, hvis man tror på rumbesøg. Desværre for exopolitikerne er deres 
refererede sager lige så luftige som varmluftballoner og beviser blot, at der netop er tale om 
oplevelser og udtryk for den menneskelige fantasis mangfoldighed. 



Fra SUFOI's Fotoafdeling 

v/Ole Henningsen 

2000 Frederiksberg marts 2012 

En fotograf fra Frederiksberg har ladet sig fascinere af det 
flotte himmelskue i marts og april hvor planeterne Venus og 
Jupiter samt Månen på vesthimlen ved forskellige lejligheder 
har taget sig nok så spektakulære ud. 

Fotografen har derfor taget en lang række billeder, men 
på nogle af dem er der dukket en blå aftegning op ved 
siden af Jupiter. 

Aftegningen flytter sig rundt på visse af billederne i 
forhold til Jupiter. Det forvirrer fotografen, der derfor 
spørger Tycho Brahe Planetarium, hvad det er for en blå 
aftegning, han har fået med på sine optagelser. 

Da SUFOI's Fotoafdeling samarbejder med planetariet 
omkring sådanne fotos, har vi fået fotografens optagelser 
til gennemsyn og besvarelse: 

„Jeg har fotograferet med et 200 mm objektiv på et 
Canon-kamera. Den blå objekt skifter positionen ret 
meget indenfor 2-3 timer omkring Jupiter. 

Jeg vil gerne høre , hvad det er?" 

Venus, Månen og Jupiter fotograferet på vesthimlen fra 
Maribo den 26. marts 2012 af formanden for Lollands 
Astronomiske Forening, Gertjan Faas. 

htto: / / www.lolland-astronomi.dk/ 

















Fotografen fra Frederiksberg: Hvad er det blå Med diagonale linier findes midterpunktet på 
objekt ved planeten Jupiter? fotoet. Ved „A" ses den kraftige lysgiver, der 


bevirker den blå lysaftegning „B" diametralt 
modsat i samme afstand fra billedets 
midterpunkt som lysgiveren. 

Der er ingen tvivl om, at der er tale om en 
refleksion i kameraets objektiv. 



På de efterfølgende optagelser, ses, hvorledes refleksen flytter sig helt i takt med, at 
lysgiveren også flyttes i billedfeltet. 



På et senere foto modtaget fra fotografen ses en flot bekræftelse på refleks-konklusionen, 
nemlig hvorledes den kraftige lysgiver Månen forårsager en refleksdannelse (spejlvendt) som 
en svagere lysende grøn aftegning M B" diametralt modsat Månen „A". 


2605 Brøndby 2. marts 2012 

Adskillige fotografer lod sig lokke af de flotte planeter på vesthimlen i marts. En anden af henvendelserne om 
ejendommelige ekstra aftegninger på billederne kom fra Hanne Stampe Toft i Brøndby, men var også i første omgang 
rettet til Tycho Brahe Planetarium, der videresendte til undersøgelse hos SUFOI's Fotoafdeling: 



Vi tog den 2. marts 2012 ved Marielyst på 
Falster et billede af, hvad vi antager er Venus. 
Da vi forstørrede billederne, kunne vi se, at der 
et stykke fra Venus befandt sig en „lyståge". På 
det første billede, er tågen under planeten, på 
det andet billede, taget max. 2 min. efter, er 
„tågen" over planeten. Kan I fortælle os noge, 
om dette fænomen. Nu har vi jo ikke en 
stjernekikkert, men billederne er taget med et 
Canon SX40 HS kamera. 

Foto: Hanne Stampe Toft 


Et andet af fotografens fremsendte fotos - i 
udsnitsforstørrelse og med ændrede 
lysforhold - viser, hvorledes lysaftegningen 
tilsyneladende har bevæget sig op over 
planeten Venus. 

Også i dette tilfælde er der tale om en refleks 
opstået i kameraets objektiv pga. af det 
stærke lys fra en lyskilde, her planeten 
Venus. Og refleksens tilsyneladende 
bevægelse skyldes blot en bevægelse af 
kameraet, der placerer den stærke lyskilde 
(og dermed refleksen) et andet sted i 
billedfeltet. 

Foto: Hanne Stampe Toft 



Fotografen anfører i starten af sin 
henvendelse: Vi tog i går aftes et billede af, 
hvad vi antager er Venus....og vedlægger 
ovenstående billede. Og det er naturligvis 
planeten Venus, men, men! 

Foto: Hanne Stampe Toft 


Venus med autofokus 

Selv med det anvendte kamera og dets fremragende zoom-faciliteter vil planeten Venus kun fremstå som et lille rundt 
lys. 

Ovenstående „store" udseendet skyldes, at kameraet i mørket forgæves har forsøgt at stille skarpt med sin autofokus- 
funktion og har derved frembragt dette uskarpe/forvrængede udseende af planeten på det tidspunkt, hvor 
eksponeringen har fundet sted. 





Ovenfor ses et af Ole Henningsens kasserede Et tilsvarende fejlslagent forsøg i marts 2012 
forsøg på med samme model af fotoapparat at på fotografering af Venus med samme model 
fotografere Månen og Venus ved siden af af fotoapparat med anvendelse af kraftig zoom 
hinanden senere i marts 2012. og autofokus. 

Begge himmellegemer aftegnes uskarpe (ses Som det ses er Ole Henningsens foto identisk 
tydeligst ved Månen) pga. af apparatets med det af Hanne Stampe Toft fremsendte 
autofokus, der fejlagtigt blev anvendt ved mht. aftegningens udseende, 
eksponeringen. 


SUFOI's konklusion og fotografens kommentar 

Aftegningen, der flytter sig rundt på optagelserne af planeten Venus, er uden 
tvivl en refleks opstået i kameraets objektiv, og der er heller ingen tvivl om, at 
Hanne Stampe Toft fra Brøndby virkelig har fået fotograferet Venus, men den 
store og flotte - og tilsyneladende skarpe - aftegning skyldes desværre, at 
fotoapparatet ikke manuelt er indstillet på uendeligt. 

Fotografen var enig i SUFOI's konklusion og svarede bl.a.: 

„Mange tak for svaret fra SUFOI! 

Det var meget fint klart vejr i går aftes her på Falster - den 04.04.2012, så vi 
forsøgte igen at tage nogle optagelser dels af Månen, men også af Venus, og vi 
nåede til den samme konklusion, som SUFOI's Fotoafdeling er kommet til. 
Det er meget svært at fokusere præcist, da planeten er så lille - også selv om 
man bruger stativ og udløser med tid for at undgå enhver rystelse. 
Vi tog et par billeder, som meget ligner Ole Henningsens forsøg - men også 
nogle gode billeder af Månen, som ikke er til at stå for, når det er så dejligt klart, 
som i går." 



Fotografens særdeles vellykkede 
billede af Månen fotograferet 4. 
april 2012 fra Marielyst på Falster. 
Kamera: Canon PowerShot SX40 HS. 

Foto: Hanne Stampe Toft 


Unidentified Aerial Phenomenon og 
Hessdalen på programmet 

I perioden 22.-27. april 2012 afholder European Geosciences Union () sin årlige konference i Wien. 
Videnskabsfolk fra hele verden vil i denne uge mødes for at præsentere og drøfte emner, der 
dækker alle videnskabelige discipliner vedr. Jordens fysik, solsystemet og rumforskning generelt. 
Programmet i Wien er omfattende og kan ses på www.equ2012.eu/ . 

Blandt programpunkterne finder man også enkelte, som kan have interesse for ufo-interesserede: 

• Stimulating Interest in Natural Sciences and Training Observation. Skiils: The UAP Observations 
Reporting Scheme 

• Unknown radio emission at about 3 MHz recorded in Norway. T. Farges, E. Blåne, and E. Strand 

• Existence of electric/magnetic signals related to unknown luminous lights observed in Hessdalen valley (Norway)? J. 
Zlotnicki, P. Yvetot, and F. Fauquet 

Du kan læse mere om Projekt Hessdalen i artiklen „ Ny forskning i Hessdalen" . 



Forårshumøret fortsætter! 

I UFO-Mail nr. 144 kunne du få 7 SUFOI-titler blot ved at betale portoen. Vi fortsætter oprydningen på ekspeditionens 
lager og tilbyder dig nu 10 titler. Du kan nemt sikre dig et eksemplar af hver titel. Du skal blot printe bestillingslisten, 
udfylde den og sende den som alm. brev til SUFOI, Postboks 95, 6200 Åbenrå. I brevet skal du vedlægge kr. 51 i 
frimærker. Så sender vi straks de ønskede titler, men må naturligvis tage højde for, at enkelte titler kan være 
„udsolgt". Tilbuddet gælder, så længe lager haves, og kun i Danmark. Så vær hurtig! 








Bestillingskupon - Tilbud i UFO-Mail nr. 145 

Navn: 


Adresse: 


Email: 


Tlf.: 


Jeg har vedlagt kr. 51 i frimærker og ønsker følgende titler tilsendt (sæt kryds). Jeg kan læse mere om hver titel ved at følge 
linket på titlerne: 

Mvstiske Dvr. biblioarafi. 3 hæfter på i alt 175 sider 


SvnsDunkter - tre ufo artikler. 57 sider 


UFOer over Polen. 2 hæfter på i alt 80 sider 


Operation Backfire, VHS-video om afprøvning af V2-raketter efter Anden Verdenskrig (engelsk)- Udsolgt! 


UFOer - tæt på et mysterium, VHS-video om ufo-fænomenet og SUFOI's arbejde - Udsolgt! 


»UFO-Vision nr. 5« 


»UFO-Vision nr. 6« 


»UFO-Vision nr. 7« 


»UFO-Vision nr. 8« 


»UFO-Vision nr. 9« 


Tilbuddet gælder, så længe lager haves, og kun 1 stk. af hver titel sendt til en adresse i Danmark. 


Løst og facts 

Af Ole Henningsen 

Himmelgåder på Fyn 



Himmelgåder 

Dansk kunst og astronomi 
1780-2010 

Spændende og alsidig særudstilling af kendte kunstneres 
værker om „himmelgåder" er nu åbnet på Fyns 
Kunstmuseum i Odense. 


Love in space/Discodance, 2006 

Blandede materialer, 125,0 x 125,0 cm. Erik Veistrups 
samling/KUNSTEN Museum of Modern Art Aalborg 

Nattehimlens skønhed i form af Månen, planeter og stjerner og naturens mægtige kræfter som f.eks. det smukke - men 
sjældne og flygtige - nordlys har til alle tider inspireret såvel billedkunstnere, litterater, musikere og videnskabsmænd - 
og har også fascineret alle os andre. 

Denne spændende særudstilling, der tidligere har været udstillet på Fuglsang Kunstmuseum på Lolland, sætter fokus på 
det hidtil uudforskede krydsfelt mellem billedkunst og astronomi, og særudstillingen belyser danske kunstneres 
interesse for det kosmiske. 

Udstillingen udforsker forskellige tiders opfattelse af himmelrummet med kunstværker fra flere århundreder af bl.a. 
C.W. Eckersberg, Jens Juel, J.F. Willumsen, Carl-Henning Pedersen og Anders Brinch. 

Side om side med kunstværkerne vises nogle af datidens videnskabelige astronomiske instrumenter, filmklip, musik og 
andet dokumentarisk materiale. 












































Flere af de 

udstillede kunstnere 
har ladet sig 

inspirere af nordlys. 
Her ses SUFOI's 
fotokonsulent Hans 
Bødker, ved nogle af 
Harald Moltkes 

billeder af nordlys. 
Under sit 10 år 
lange ophold som 
flyveleder i 

Kangerlussuaq, 
Søndre Strømfjord, i 
Grønland, havde 
Hans Bødker, der 
selv er 

amatørastronom, rig 
lejlighed til ved 
selvsyn at opleve 
nordlyset udfolde 
sig på den mørke 
grønlandske 
vinterhimmel 
Nederst ses 

Johannes 

Jørgensens digt 
„Julestjærnen" fra 
1903. 

Foto: Ole Henningsen 



Der er i øvrigt udkommet en bog om Harald Moltkes nordlysmalerier, hvor omslagsfotoet er leveret af Jesper Grønne. 
Titel: Harald Moltke 

Nordlysets Maler o Painter of the Aurora 
Forfatter: Peter Stauning 


ISBN: 978-87-993384-3-6 


Vejledende udsalgspris: 295 DKK inkl. moms 
216 sider 

Læs mere om bogens indhold på Astro-Forum: http://www.astro-forum.dk/forum posts.asp?TID=7343&PID=76182 



Fyns Kunstmuseum viser også ko(s)miske streger i museets 
grafikrum. Claus Deleurans originale skitser og udkast til 
tegneserien Rejsen til Saturn (1977) udstilles, og der er 
mulighed for at slå sig ned og læse hele tegneserien. Gå på 
opdagelse i et udvalg af andre Science Fiction tegneserier 
eller prøv kræfter med teknologien i de klassiske sci-fi-spil 
Space Invaders (1978) og Asteroids (1979). 

Samtidens populærkultur danner en del af baggrunden for 
samtidskunsten og Claus Deleurans originaltegninger sætter 
billedkunsten i perspektiv. 





















SUFOI's fotokonsulent Hans 
Bødker og UFO-Mail's Ole 
Henningsen besøgte 

kunstudstillingen på Fuglsang 
Kunstmuseum på Lolland og 
mente ikke at UFO-Mails læsere 
skulle snydes for billedet UFO 
Sunset, 2007, af Anders Brinch. 
Maleriet er udstillingens største 
og måtte afmonteres fra sin 
ramme for at kunne 
transporteres fra Randers 
Kunstmuseum, hvorfra det er 
udlånt. 

Foto: Ole Henningsen 




Gertrud Hvidberg-Hansen 
Gertrud Oelsner 

Foto: Ingrid Fotografi 


og 


Udstillingen HIMMELGÅDER, Dansk kunst og astronomi 1780- 
2010 vises på Fyns Kunstmuseum, frem til den 5. august 
2012 og er tilrettelagt af overinspektør Gertrud Hvidberg- 
Hansen, Fyns Kunstmuseum og museumsinspektør Gertrud 
Oelsner, Fuglsang Kunstmuseum. 

I forbindelse med særudstillingen er der udarbejdet og 
udgivet et rigt illustreret 218 siders katalog „Himmelgåder", 
baseret på et intenst forskningsprojekt, der på bedste vis 
involverer kunst, litteratur, film og astronomi og udbygger 
selve udstillingens informationsniveau. Pris 148 kr. 

Den lange række af forskelligartede og spændende 
arrangementer og aktiviteter for unge, børn, skoler og voksne 
i forbindelse med særudstillingen kan detaljeret ses her: 
http: //museum .odense.dk/det-sker/det- 

sker/saerudstillinqer/2012/himmelqaader/arranqementer.aspx 


Vind din egen stjerne... 

Send dit bedste astro-relaterede foto og vind din helt egen stjerne, som du selv får lov til at navngive! Det er hvad 
museet reklamerer med. 

Du skal bare indsende dit foto af måner, stjerner, stjerneskud, planeter m.v. til Fyns Kunstmuseum. Yderligere 
oplysninger herom: 

http://museum.odense.dk/det-sker/det-sker/saerudstillinqer/2012/himmelqaader/vind-din-eqen-stierne.aspx 

Billederne bliver vist på flickr.com og på en skærm på museet i udstillingsperioden. 

Undervejs præmieres de flotteste og mest interessante fotos. 

Følg med i konkurrencen på Fyns Kunstmuseums facebook. 
http://www.facebook.com/fvnskunstmuseum 

http://museum.odense.dk/det-sker/det-sker/saerudstillinqer/2012/himmelqaader.aspx 

Fyns Kunstmuseum, Jernbanegade 13, Odense 

















Manglende vejrballoner? 


Lorkan Skakbrød posted in Skandinavisk UFO Information - Debatforum , 



Lorkan Skakbred 8:17pm Mar 9 

lige siden jeg var barn har jeg hørt folk tale om vejballoner.,.jeg har aldrig set en - 
findes de overhovedet? 

Er chancen for at se en vejrballon ikke statistisk mindre, end for at se et ufo? 

Jeg savner konkrete beviser for disse balloners virke, ellers må de afskrives som 
det pure opspind.:-) 


Som det ses af dette indlæg fra Facebook i Skandinavisk UFO Information - Debatforum, er der en deltager, der helt 
åbenbart med sin egen dagsorden i baghovedet efterlyser vejrballoner. 

Vedkommende skjuler sin identitet under et pseudonym, men hvorfor egentlig ikke i en ufo-relateret debat stå ved sine 
meninger og anføre sit navn? 

Vedkommendes interesse var måske heller ikke så vedholdende - og mere drillende, da indlægget efterfølgende blev 
fjernet igen uden yderligere kommentarer. 

Det korte svar på spørgsmålet, som UFO-Mail alligevel har valgt at tage op, er: 

Ja, ballonerne flyver stadig - og der er mange forskellige typer. 

Tyske vejrballoner på Lolland-Falster 

For år tilbage var det ret almindeligt at finde rester af vejrballoner på Lolland-Falsterske marker eller ilanddrevet ved 
Østersøkysten. Ballonerne var som regel opsendt fra Tyskland, især fra meteorologiske instanser i Hamburg-området. 
Som oftest fandt man pinde og plasticdele med skinnende metalfolie, der havde tjent som radarreflektor i forbindelse 
med højdemålingerne. Eller der blev fundet en lille hvid kasse af skumplast indeholdende vejrsondens sendeudstyr og 
en seddel med navnet på den videnskabelige opsendelsesstation og en bøn om, at man mod en dusør (i starten ofte 10 
DM) returnerede senderen med posten. 


Ballonfund ved 
Radsted 

Redaktør Peter Foersom berettede i en 
artikel i Lolland-Falsters Folketidende 
så sent som den 15. april 2005 om ikke 
mindre end tre nedfald af vejrballoner 
indenfor en uge på Sydsjælland, 
Sydfalster og ved Radsted på 
Midtlolland, hvor Gunvor Østberg fandt 
resterne af en vejrballon hængende 
over sin havedør tirsdag den 12. april. 
Den vejrballon, som faldt ned hos 
Gunvor Østberg var også fra Tyskland, 
og lod sig let identificere med 
påskriften Wettersonde og med vinden 
den foregående periode fra sydlig 
retning. Denne tyske vejrsonde var 
endvidere udstyret med en intakt 
sølvfarvet radarreflektor, hvilket man 
for længst er holdt op med i Danmark. 
Der er i årenes løb kommet adskillige 
meldinger om denne slags vejrsonder - 
også til SUFOI's lokale repræsentant på 
Lolland-Falster, Ole Henningsen, som 
har undersøgt - og gennem flere år 
opbevaret - de fundne rester for at 
tilfredsstille nygerrigheden både hos sig 
selv men ikke mindst hos andre findere 
af de mystiske nedfaldne rester. 

Gunvor Østberg med den nedfaldne 
vejrsonde. 

Til venstre ses resterne af den hvide 
latexballon og den røde faldskærm, 
der har bragt tingene ned gennem 
atmosfæren i forholdsvis god behold. 
Til højre ses foroven den sølvfarvede 
radarreflektor og forneden den hvide 
styroporkasse, der indeholder 
måleinstrumenter, batterier og 
radiosender. 

Foto: Peter Foersom 





Den åbnede hvide styroporkasse 
ses at indeholde 

måleinstrumenter, batterier og 
radiosender. Vejrsonder af den 
type, der blev fundet af Gunvor 
Østberg, koster 700 kr. på grund 
af den elektronik m.v., den er 
udstyret med. For visse sonders 
vedkommende er de derfor 
udstyret med navn og adresse 
på det opsendende institut, så 
man kan sende sonden retur - 
dog med posten! - og modtage 
en mindre dusør. 

Foto: Peter Foersom 


800 balloner op hvert døgn verden over 

En oppustet hvid latexballon er 1,5 meter i diameter, når den opsendes. Den stiger derefter til en højde af 30-35 
kilometer, inden ballonen almindeligvis springer, og faldskærmen bringer måleinstrumenterne ned igen i nogenlunde 
god behold. 

På vej op registreres eksempelvis temperatur, luftfugtighed og vindretninger. Signalerne sendes via radio til 
modtagestationer på jorden, og materialet indgår i de mange andre former for målinger, der til sidst ender op i de hele 
tiden ajourførte vejrudsigter. 

Iflg. DMIs oplysninger fra 2005 blev der hvert døgn opsendt 800 vejrballoner verden over, herunder 9 fra Danmark, så 
det er ikke mærkeligt, at der til stadighed kan findes en del af disse balloner på dansk jord. 


Ozonlaget over Grønland 

ICAO radiosondestationen ved Aasiaat, Egedesminde, på Vestgrønland opsendte den 29. 
april 2004 sin vejrballon eller radiosonde nr. 40.000 siden starten i 1948. I anledning af 
jubilæet fortalte DMI's observationschef Erik Bødtker, at i de 56 år stationen har fungeret, 
er det meget, meget få af opsendelserne, der er aflyst eller mislykket - på trods af det 
temperamentsfulde grønlandske vejr, der nogle gange gør det særdeles vanskeligt at 
håndtere den store ballon. 

„Vi har opbygget observatorier til overvågning af ozonlagets tilstand i Pitu ffik, 
Kangerlussuaq og Illoqqortoormiut i Grønland. Her er der installeret jordbaserede 
instrumenter til måling af ozonlagets tykkelse og faciliteter til opsendelse af balloner, der 
fastlægger fordelingen af ozon op gennem atmosfæren, ligesom vi indsamler data om 
Solens ultraviolette stråling", fortæller Niels Larsen, der til daglig leder DMI's 
ozonforskning på Danmarks Klimacenter, DKC. 

DMI måler endvidere ozonlaget og den ultraviolette stråling over Danmark. Målingerne 


offentliggøres løbende pa dmi.dk og DMI udarbejder hvert ar i begyndelsen af maj en opsendelse af ozonsonde 



fra Thule Air Base. 


rapport om ozonlagets tilstand over Danmark og Grønland. 

„I starten af 1990'erne var vores forskningsindsats navnlig koncentreret om at forstå de Foto: dmi' 
fysiske og kemiske processer, der nedbryder ozon i stratosfæren. Det gjorde vi blandt 
andet gennem et meget stort antal EU-projekter. 

De kemiske processer, der er ansvarlig for ozonnedbrydningen, er nu ret velkendte. Samtidig står det klart, at den 
fremtidige udvikling og genopretning af ozonlaget er tæt koblet til de øvrige klimaforandringer i Jordens atmosfære ", 
tilføjer Niels Larsen. 

http://www.dmi.dk/dmi/index/nvheder/nvheder-2007/20 aars succes i de hoeiere luftlaq.htm 



Polar-stratosfærisk sky ud for Norges vestkyst den 3. 
januar 2005. 

Foto Kenneth Straarup 

Flere fotos af polar-stratosfæriske skyer: http://www.dmi.dk/dmi/popup - pscaalleri.htm 

















Ballonfotos 
fra Grønland 

Fra en af UFO-Mails læsere, Rasmus Roland, modtog 
redaktionen en henvendelse i juni 2011 om hans 
oplevelse med en ballonobservation fra Grønland: 

„Mest for sjov... - jeg var heldigvis selv i stand til at 
finde ud af hvilken „ufo" det var > så det blev hurtigt til 
en ,ifo':-) 

På en sejltur den 13. juni 2011 lidt efter midnat med 
det grønlandske kystskib fra Ilulissat mod Nuuk, var 
der nogle folk på dækket. Her kunne man nyde 
midnatssolen - og sært nok var der en ting på himlen, 
større end en stjerne, som flere kiggede nysgerrigt 
efter. 

Jeg tog et billede som viser fænomenet på himlen', 
derefter zoomede jeg helt ind, tog et nyt billede, som 
jeg har beskåret for at vise min pointe. - det er 
foreløbig det tætteste jeg har været på at opleve en 
ufo..., men desværre ser der jo ud til at være en mere 
nærliggende forklaring i dette tilfælde :-) 

Men det var sjovt at opleve hvordan effekten af 
specielle lysforhold og en vejrballon kunne spille 
sammen og blive til ,et mystisk lys på himlen, i et 
meget øde område', på et tidspunkt hvor der helt klart 
ikke var stjerner synlige. 

Jeg kan kort nævne at billedet er taget med et Canon 
EOS 60D Digital Spejlrefleks kamera. 

Man kan sagtens se ballon-formen på det originale 
oversigtsbillede', men det kraftigt zoomede foto kunne 
jeg straks vise frem på kameraets display til de øvrige 
på skibet. 






Foto: Rasmus Roland 



Foto: Rasmus Roland 


Jeg har nu tilmeldt mig UFO-Mail, og jeg har før været 
abonnent på SUFOI's tidsskrift UFO-Nyt, men det er vist 
ved at være mange år siden - men det lå jo 
baghovedet, hvor man skal henvende sig. Godt at der 
stadig er nogle, der forholder sig mere kritisk til ,ufo- 
sandheden"'. 


Fotos fra Kangerlussuaq 

SUFOI's fotokonsulent Flans Bødker er tidligere overtrafikflyveleder i Kangerlussuaq, Søndre Strømfjord, Grønland, og 
han kiggede videre på Rasmus Rolands fotos og gravede lidt mere baggrund frem om denne type balloner. Flans Bødker 
har fra sit job erfaringer med disse balloner, som han tidligere har observeret over Grønland: 

„Fandt lige nogle spændende sider fra Kiruna, hvor der tilsyneladende har været en ballon- opsendelse den 10 juni 
2011. 

Jeg er ikke / tvivl om, at det er den ballon, Rasmus Roland har observeret og fotograferet. 
Den ligner også til forveksling den, jeg selv fotograferede i sommeren 1997 fra Kangerlussuaq." 









Øverst en af SUFOI's 
fotokonsulent Hans 
Bødkers optagelser fra 
Kangerlussuaq, Søndre 
Strømfjord, Grønland, 
af ballon på himlen i 
sommeren 1997. 

Th. ses en 

udsnitsforstørrelse af 
en af Hans Bødkers 
øvrige optagelser fra 
1997. 

Opsendelsen af denne type store forskningsballoner sker bl.a. fra Kiruna i det nordlige Sverige. 




Den omfangsrige og tunge 
instrumentbeholder bringes ved hjælp 
af den store ballon op i 40 - 50 
kilometers højde i Jordens atmosfære 
for at foretage videnskabelige 
målinger. 

Foto: High Altitude Observatory 




Opsendelse af forskningsballon med 
instrumentbeholderen løftet over 
jorden helt ude til venstre i billedet. 

Foto: High Altitude Observatory 






En typisk flyvebane for en af de store 
forskningsballoner opsendt fra Kiruna i Nordsverige 
og med en vestlig flyveretning henover Grønland før 
landing i det nordlige Canada. 

Kort: CSBF/NASA 


Fotografen Rasmus Roland var naturligvis glad for en ekstra kommentarer til og bekræftelse på, hvad han på glimrende 
vis havde observeret og dokumenteret med sine fotos: 

„Mange tak; det var jo en ekstremt præcis forklaring på , hvad det var for en tingest. 
Jeg er meget forbavset over , at ballonen var startet så langt væk - og også endte så langt væk. 
Da jeg så den , var den jo også højt oppe og meget langt nord for os - meget mere end jeg havde tænkt , kunne ses, 
sjovt!" 

Læs mere om High Altitude Observatory og HiWIND experiment: 

http://www.hao.ucar.edu/staff/HAQInTheNews/HiWindSwedenFliqhtJune2011.phD 

http://bloq.eiscat3d.orq/2011/06/hiwind-balloon-campaiqn-under-wav-in.html 



Th#Na»or*J 


Ballonerne flyver nu stadig... 

Vildfaren luftballon skabte kaos i London-lufthavn 

En vildfaren luftballon skabte 13. april 2012 problemer i Londons Gatwick-lufthavn og fik de engelske 
luftfartsmyndigheder til midlertidigt at aflyse alle udgående fly fra lufthavnen. 

Episoden havde ikke indflydelse på fly, der skulle lande i Gatwick. 

Læs mere: http://ekstrabladet.dk/nyheder/samfund/articlel741338.ece 

og http://news.skv.com/home/uk-news/article/16207829 . 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's 
Støttekreds i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2012. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 






















